কিন্তু রাজনৈতিক মহলের মতে, গ্রামে গ্রামে পঞ্চায়েতগুলি শাসক দলের কর্মীদের করে খাওয়ার জায়গায় পরিণত হয়েছে। প্রসঙ্গত পঞ্চায়েত নির্বাচনের ফলাফলেই বোঝা গিয়েছে ঝাড়গ্রাম সহ জঙ্গলমহলে শাসক দলের পায়ের তলার মাটি সরে গিয়েছে। সেই নির্বাচনী পর্যালোচনায় শাসক দলের শীর্ষ নেতৃত্ব যে রিপোর্ট পেয়েছেন তাতে এটা পরিষ্কার যে, মানুষের থেকে বিচ্ছিন্ন স্থানীয় নেতারা। সরকারি প্রকল্পের টাকাও গিয়েছে তাঁদের পকেটে। পর্যবেক্ষকদের মতে, বাংলায় বিরোধীরা আর কোথায়! সিপিএমের সেই শক্তি থাকলে কি আর তাঁদের এই অবস্থা হয়! ৩৪ শতাংশ আসনে তো ভোটই হয়নি। আর যেখানে হয়েছে সেখানেও শাসকের দাপট। তাঁদের মতে, যা সংঘর্ষ হচ্ছে তার অধিকাংশটাই শাসকের ভিতরকার লড়াই। কোন গোষ্ঠীর দখলে পঞ্চায়েত থাকবে তার লড়াই। সেটাতো আর প্রকাশ্যে বলা যায় না, তাই ঘুরিয়ে সিপিএমকেই দোষারোপ করা বলেই মত রাজনৈতিক বিশ্লেষকদের একটা বড় অংশের।